ছাত্রীর পরিবার সূত্রে জানা গিয়েছে, বৃহস্পতিবার সকালে নিজের ঘরে বসে পড়াশোনা করছিল প্রিয়া দাস।  বাড়িতে মা ও বোনের সঙ্গে থাকে প্রিয়া । বাড়ির সামনেই একটি দোকান চালিয়ে দিন গুজরান করেন মা । এদিন  সকালে প্রিয়ার  মা কাজে বেরিয়ে যান ও বোন পড়তে চলে যায়। নটা নাগাদ বাড়িতে ফিরে আসে বোন। ঘরের মধ্যে দিদির ঝুলন্ত মৃতদেহ দেখতে পায়। ঘটনার খবর পেয়ে ঘটনাস্থলে পৌঁছয় জয়নগর থানার পুলিস।  মৃতদেহ উদ্ধার করে ময়নাতদন্তে পাঠানো হয়েছে। প্রাথমিকভাবে মনে করা হচ্ছে আত্মহত্যা করেছে ওই ছাত্রী। তবে এর পিছনে প্রেমঘটিত কোনও কারণ রয়েছে কিনা তা খতিয়ে দেখা হচ্ছে।